Programm mill-Banda Sant'Elena Dan l-aħħar iltqajt ma' kartolina li kienet tqassmet bħala reklam ta' prodott li fuq in-naħa ta' wara kien ġie mħabbar Programm Mużikali li l-Banda 'Sant'Elena', aktar tard 'Duke of Connaught's Own' kienet għamlet fil-Belt Valletta nhar l-Ewwel Jum tas-sena l-ġdida 1903 fi Pjazza San Ġorġ fil- 5.00pm. Dan il-Programm jidher li kien wieħed kbir mill-mużika li kienet indaqqet mill-Banda, għalkemm mhux imniżżel fl-istorja tal-Każin tal-Banda 'Duke of Connaught's Own' fil- ktieb li kien ġie ppublikat fl-okkażżjoni ta' l-għeluq il-mitt sena mit-twaqqif tas-Soċjeta fis- sena 1965. Matul is-sena 1903 kienu seħħew avvenimenti mportanti fl-istorja tal-banda fejn minbar- ra dan il-programm ta' l-ewwel tas-sena l-banda kienet marret tagħmel żewġ programmi Mużikali f'Ħal Qormi fl-okkażjoni tal-Festi Ċentinarji ta' San Ġorġ. Fl-istess sena s-Soċjeta' kienet ukoll biddlet l-isem tagħha minn dak ta' Banda Sant'Elena għal dak ta 'Circolo Sant'Elena e Filarmonica Duke of Connaught'. Għal din l-okkażjoni l-Banda kienet żanżnet l-uniformi l-ġdida tagħha fuq l-linji ta' unifor- mi militari u għall-okkażjoni kienet esegwiet programm mużikali fil-ġnien tal-Palazz ta' Sant'Anton wara. stedina li kienet saret lill-banda mill-ist- ess Duka ta' Connaught. Dak iż-żmien il-banda kienet taħt id-direzzjoni tas-surmast Raffaele Ricci. Mela din is-sena b'tant impen- ji mużikali mportanti kellha tibda fil-Belt Valletta b'dan il- programm li matulu l-Banda esegwit dawn is-siltiet mużikali: Il-kartolina li fuqha ġie mħabbar il-Programm Mużikali kienet waħda bil-kulur, 'embossed' u fuq naħa minnhom kellha l-awguri għas-sena l-ġdida mid-Diretturi tad-Ditta 'G.Scivagnoti' li kienet qiegħda tintroduċi fis-suq lokali l-marka tas-sigaretti ġdida Kartolina nteressanti li tirrakkonta parti importanti mill-istorja tal-banda li teħodna lura lejn il-bidu tas-sena 1903. Il-Festa t-Tajba lill Kalkariżi Kollha Mario Fenech. Każin Santa Liena — Banca Duke oF Co